turjo4nis/wikipedia-bn-dump-20250701 huggingface dataset:
মুসা খান

ঈসা খাঁর পুত্র মুসা খান সম্রাট জাহাঙ্গীরের আমলে (১৬০৫-২৭) বারো ভূঁইয়াদের মধ্যে সর্বাপাক্ষা শক্তিশালী ছিলেন। পিতা ঈসা খাঁর মৃত্যুর পর মুসা খাঁ ১৫৯৯ খ্রিষ্টাব্দে সোনারগাঁয়ের মসনদের অধিকারী হন। তিনি মুঘল আনগত্য অস্বীকার করে তাদের বিরুদ্ধে আজীবন যুদ্ধ করেন। বৃহত্তর ঢাকা,কুমিল্লা ও ময়মনসিংহ জেলার অধিকাংশ স্থান নিয়ে তার রাজত্ব গঠিত হয়েছিল। সোনারগাঁ ছিল তার রাজধানী।

প্রাথমিক জীবন 
মুসা খান সরাইলের এক বাঙালি মুসলিম পরিবারে জন্মগ্রহণ করেন। তিনি ঈসা খানের জ্যেষ্ঠ পুত্র ছিলেন, সম্ভবত তার মা ফাতিমা বিবি, যিনি ইব্রাহিম দানিশমান্দের কন্যা ছিলেন। তাঁর পিতামহ, বাইস রাজপুত বংশের ভগীরথ, বাংলার সুলতান গিয়াসউদ্দিন মাহমুদ শাহের দেওয়ান হিসাবে কাজ করার জন্য অযোধ্যা থেকে চলে আসেন। খানের দাদা কালিদাস গাজদানিও দেওয়ান হিসাবে দায়িত্ব পালন করেছিলেন এবং ইব্রাহিম দানিশমান্দের নির্দেশনায় ইসলাম গ্রহণ করেন, সুলাইমান খান নাম গ্রহণ করেন। সুলাইমান সুলতানের কন্যা সৈয়দা মোমেনা খাতুনকে বিয়ে করেন এবং সরাইলের জমিদারি লাভ করেন যা মুসা খানের পিতার কাছে চলে যায়। মুসা খানের দুই ছোট ভাই ছিল, আবদুল্লাহ খান এবং মাহমুদ খান। তার মামাতো ভাই আলাউল খানের সাথে তারা তিনজন মুসা খানকে সহায়তা করেন যখন তিনি মুঘলদের বিরুদ্ধে লড়াই করছিলেন। ইলিয়াস খান নামে তার আরও এক ভাই ছিলেন যিনি পরে মুঘলদের কাছে আত্মসমর্পণ করেন।

ইতিহাস 
১৫৯৯ সালে পিতার মৃত্যুর পরে, মুসা খান বারো-ভূঁইয়াদের প্রধান হিসাবে বাংলার ক্ষমতা গ্রহণ করেছিলেন। তার বাবার উত্তরাধিকার অব্যাহত রাখেন। তিনি এক যুগেরও বেশি সময় ধরে মুঘল আগ্রাসনের বিরুদ্ধে প্রতিরোধ করেছিলেন এবং ১৬ জুলাই ১৬১০ সম্রাট জাহাঙ্গীরের সেনাপতি ইসলাম খান কর্তৃক পরাজিত হোন। সুবাহদার ইবরাহিম খান ফতেহ জঙ্গ এর রাজত্বকালে (রাজত্ব: ১৬১৭-১৬২৪) তিনি মুঘলদের আনুগত্য স্বীকার করেন। পরে তিনি ত্রিপুরা বিজয় এবং কামরূপে বিদ্রোহের দমনে সক্রিয়ভাবে অংশ নিয়েছিলেন।

মৃত্যু

মুসা খাঁ ১৬২৩ খ্রিষ্টাব্দে ঢাকায় মৃত্যুবরণ করেন। ঢাকা বিশ্ববিদ্যালয় এর কার্জন হল প্রাঙ্গণে অবস্থিত মুসা খান মসজিদের উত্তর- পূর্ব কোণে তার সমাধি রয়েছে। জনশ্রুতি আছে যে, এই মসজিদটি তিনিই নির্মাণ করেন।

তথ্যসূত্র

বারো ভুঁইয়া
১৬শ শতাব্দীর বাঙালি
১৭শ শতাব্দীর বাঙালি
১৬২৩-এ মৃত্যু
বাঙালি মুসলিম
১৭শ শতাব্দীর ভারতীয় মুসলিম
ইলিয়াস আলী

এম. ইলিয়াস আলী (জন্ম: ১ জানুয়ারি ১৯৬১ - নিখোঁজ: ১৭ এপ্রিল ২০১২) হচ্ছেন সিলেট জেলার একজন বাংলাদেশী রাজনীতিবিদ এবং জাতীয় সংসদের (২০০১-২০০৬) একজন সাবেক সদস্য। বাংলাদেশ জাতীয়তাবাদী দল (বিএনপির) সাংগঠনিক সম্পাদক হিসেবে ২০১০ সালে নির্বাচিত হয়ে তিনি হরতাল (সাধারণ ধর্মঘট) থেকে শুরু করে প্রতিরোধ কর্মসূচী, বিক্ষোভ এবং দলগঠন সহ বিভিন্ন কর্মসূচিতে সমন্বয় সাধনে গুরুত্বপূর্ণ ভূমিকা পালন করেছেন। ২০১২ সালের ১৭ এপ্রিল রাজধানী ঢাকায় মধ্যরাতে তাকে এবং তার গাড়ি চালককে শেষবারের মতো দেখা গিয়েছিল। বিএনপি নেত্রী খালেদা জিয়া অভিযোগ আনেন যে, বিরোধীদের দমন নিপীড়নের অংশ হিসেবে আওয়ামী লীগের নিরাপত্তা বাহিনী তাদের অপহরণ করে কিন্তু সরকার সে দাবি অস্বীকার করেছে।

প্রথম জীবন এবং শিক্ষা 
ইলিয়াস আলী ১ জানুয়ারী ১৯৬১ সালে সিলেট জেলার বিশ্বনাথ উপজেলার রামধানায় জন্মগ্রহণ করেন। শিশু অবস্থায় তিনি তার মায়ের কাছ থেকে কুরআন শিক্ষা লাভ করেন। তিনি রামধানা সরকারি প্রাথমিক বিদ্যালয় থেকে প্রাথমিক শিক্ষা লাভ করেন। ১৯৭৭ সালে বিশ্বনাথ উপজেলার রামসুন্দর পাইলট উচ্চ বিদ্যালয় থেকে তিনি এসএসসি পাস করেন। ১৯৭৯ সালে তিনি সিলেট সরকারি কলেজ থেকে এইচএসসি পাস করেন। তিনি ১৯৮৫ সালে ঢাকা বিশ্ববিদ্যালয়ের ফিনান্স বিভাগ থেকে বি.কম (অনার্স) ডিগ্রি লাভ করেন। তিনি ঢাকা বিশ্ববিদ্যালয়ের এম.কম (মাস্টার্স) ব্যাংকিংয়ে ছাত্র ছিলেন, কিন্তু তৎকালিন রাষ্ট্রপতি হুসেইন মুহাম্মদ এরশাদের সামরিক আইনের বিরুদ্ধে ছাত্র আন্দোলনে যোগ দেয়ায় ১৯৮৭ সালে তাকে বিশ্ববিদ্যালয় থেকে বহিষ্কার করা হয়।

বিবাহ এবং পরিবার 
ইলিয়াস আলী ঢাকা বিশ্ববিদ্যালয়ের ডেপুটি রেজিস্ট্রার তাহসিনা রুশদীরকে বিয়ে করেছেন। তাদের দুই পুত্র এবং এক কন্যা রয়েছে। তাদের বড় ছেলে মোঃ আবরার ইলিয়াস পশ্চিম ইংল্যান্ড বিশ্ববিদ্যালয় থেকে ব্যারিস্টারি পাস করেছেন,এবং ছোট ছেলে মোঃ লাবিব শারর কভেন্ট্রি বিশ্ববিদ্যালয়ে অধ্যয়ন করছে। সর্ব কনিষ্ঠ, সায়ারা নাওয়াল বাংলাদেশ ইন্টারন্যাশনাল স্কুল এন্ড কলেজে অধ্যয়ন করছে।

রাজনৈতিক জীবন

ছাত্র রাজনীতি 

তিনি ১৯৮০ সালে বিএনপির ছাত্র সংগঠন বাংলাদেশ জাতীয়তাবাদী ছাত্রদলের সাথে তার রাজনৈতিক জীবন শুরু করেন, যা এক বছর আগে প্রতিষ্ঠিত হয়েছিল। তিনি ঢাকা বিশ্ববিদ্যালয়ের কবি জসীম উদ্দিন হলের মধ্যে বসবাস করেছেন। কয়েক বছরের মধ্যে, তিনি হলের নেতা হন এবং ১৯৮৩ সালে জাতীয়তাবাদি ছাত্রদলের (জেসিডি) কেন্দ্রীয় কার্যনির্বাহী সদস্য হন। ১৯৮৬ সালে, জেসিডির জাতীয় কাউন্সিল অনুষ্ঠিত হয়, যেখানে তিনি কেন্দ্রীয় কার্যনির্বাহী কমিটির আন্তর্জাতিক বিষয়ক সচিব হিসাবে নির্বাচিত হন।

১৯৮৬ সালের নির্বাচন বিএনপি বর্জন করলেও হুসেইন মুহাম্মদ এরশাদ রাষ্ট্রপতি নির্বাচিত হন। এরশাদ কিছু রাজনৈতিক অধিকার পুনরুদ্ধারের স্বীকৃতি দিলেও বিএনপি এবং আওয়ামী লীগ বাংলাদেশে সংসদীয় গণতন্ত্র পুনরুদ্ধারের জন্য রাজনৈতিক চাপ বৃদ্ধি করে এবং উভয় দলের ছাত্ররা এই দাবি নিয়ে প্রতিবাদ করতে আগ্রহী ছিল। এরশাদ ১৯৮৭ সালে, ইলিয়াস আলীসহ ঢাকা বিশ্ববিদ্যালয়ের জিসিডির ৯ ছাত্র নেতাকে বহিষ্কারের আদেশ দেন। ১৯৮৮ সালে তিনি রাজনৈতিক কর্মকাণ্ডে গ্রেফতার হন। সাত মাস কারাগারে থাকার পর, বাংলাদেশ সুপ্রীম কোর্টের আদেশে ইলিয়াস আলী কারাগার থেকে মুক্তি পান।

আরও দেখুন 
 ইলিয়াস আলী অপহরণ

তথ্যসূত্র 

 
 
 
 
 
 
 
 
 
 
 
 
 
 
 

১৯৬১-এ জন্ম
সিলেট জেলার রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
অষ্টম জাতীয় সংসদ সদস্য
বাংলাদেশে গুম
সিলেট সরকারি কলেজের প্রাক্তন শিক্ষার্থী
বাংলাদেশের নিখোঁজ ব্যক্তি
ক্রিস্টোফার চ্যাপলিন

ক্রিস্টোফার জেমস চ্যাপলিন (ইংরেজি: Christopher James Chaplin; জন্ম: ৬ জুলাই, ১৯৬২) হলেন একজন সুইজারল্যান্ডে জন্মগ্রহণকারী ইংরেজ সুরকার ও অভিনেতা। তিনি ব্রিটিশ অভিনেতা ও চলচ্চিত্র নির্মাতা চার্লি চ্যাপলিন ও তার চতুর্থ স্ত্রী উনা ওনিলউনা ওনিলের সর্বকনিষ্ঠ পুত্র।

প্রারম্ভিক জীবন
চ্যাপলিন ১৯৬২ সালের ৬ জুলাই সুইজারল্যান্ডের ভেভেতে জন্মগ্রহণ করেন। তিনি ভেভেতে আইরিন ডেনেরিজের অধীনে পিয়ানো শিখেন। পরবর্তীতে তিনি লন্ডনে গিয়ে অভিনেতা হিসেবে আবির্ভূত হন।

কর্মজীবন
চ্যাপলিন ১৯৮৪ সালে হাস্যরসাত্মক হোয়ার ইজ পার্সিফাল? দিয়ে চলচ্চিত্রে আত্মপ্রকাশ করেন। ছবিটি ১৯৮৪ সালের কান চলচ্চিত্র উৎসবের উন সার্তে রিগার বিভাগে প্রদর্শিত হয়।, একই বছর তিনি চার্লস জারোত পরিচালিত টিভি মিনি ধারাবাহিক টিল উই মিট অ্যাগেইন এ অভিনয় করেন। এটি জুডিথ ক্রানৎজ রচিত একই নামের উপন্যাস অবলম্বনে নির্মিত হয়েছিল। পিটার প্যাটজাক পরিচালিত ১৭ বছর বয়সী কিশোর গাভ্রিলো প্রিন্সিপকে নিয়ে নির্মিত ঐতিহাসিক গাভ্রে প্রিন্সিপ - হিম্মেল উন্টের স্টাইনেন (এক স্কুল ছাত্রের মৃত্যু) প্রামাণ্যচিত্রে তিনি ট্রিফকো ভূমিকায় অভিনয় করেন। ১৯৯১ সালে তিনি জারোমিল জিরেঁ পরিচালিত চেক নব্য তরঙ্গ চলচ্চিত্র ল্যাবিরিন্থ এ জার্মান ঔপন্যাসিক ও ছোটগল্পকার ফ্রান্‌ৎস কাফকা ভূমিকায় অভিনয় করেন। ছবিটি ১৯৯২ সালে আমেরিকান ফিল্ম ইনস্টিটিউট আন্তর্জাতিক চলচ্চিত্র উৎসবে সমালোচকদের বিচারে শ্রেষ্ঠ চলচ্চিত্রের পুরস্কার লাভ করে।

কবি পোল ভের্লেন ও আর্তুর র‍্যাঁবো'র মধ্যকার সম্পর্ক নিয়ে আগ্নিয়েসৎস্কা হলান্ড নির্মিত টোটাল ইক্লিপস (১৯৯৫) চলচ্চিত্রে তিনি ফরাসি কবি চার্লস ক্রস ভূমিকায় অভিনয় করেন।

২০০৫ সাল থেকে চ্যাপলিন সুরকার হিসেবে তার কর্মজীবনে মনোনিবেশ করেন। তিনি জার্মান সঙ্গীতজ্ঞ হান্স-ইওয়াখিম রোয়েডিলিউস'সহ আরও অন্যান্যদের সাথে কাজ করেন। ২০১০ সালে তিনি ফাব্রিক রেকর্ডসের সাথে চুক্তিবদ্ধ হন। ২০১৬ সালে তিনি তার প্রথম একক অ্যালবাম জে সুইস লে তেনেব্রোয়া প্রকাশ করেন।

ডিস্কোগ্রাফি
 সেভেন ইকোস – কাভা ও ক্রিস্টোফার চ্যাপলিন (২০১০, ফাব্রিক রেকর্ডস)
 কিং অব হার্টস – হান্স-ইওয়াখিম রোয়েডেলিউস ও ক্রিস্টোফার চ্যাপলিন (২০১২, সাব রোসা)
 Je suis le Ténébreux – Christopher Chaplin (2016, ফাব্রিক রেকর্ডস)
 ডিকনস্ট্রাকটেড (পুনঃমিশ্রণ ইপি) – ক্রিস্টোফার চ্যাপলিন (২০১৭, ফাব্রিক রেকর্ডস)
 ট্রিপটিচ ইন ব্লু – হান্স-ইওয়াখিম রোয়েডেলিউস, ক্রিস্টোফার চ্যাপলিন ও অ্যান্ড্রু হিথ (২০১৭, ডিস্কো গেকো রেকর্ডিংস)

পুনঃমিশ্রণ
 "স্লিপারি ফোর্সেস" – বজ বোরার (২০১২, ফাব্রিক রেকর্ডস)
 "ভার্চু" – লরেতা হু (২০১৬, ফাব্রিক রেকর্ডস)

চলচ্চিত্রের তালিকা

আরও দেখুন
 চ্যাপলিন পরিবার

তথ্যসূত্র

বহিঃসংযোগ
 
 অফিসিয়াল ফেসবুক

১৯৬২-এ জন্ম
জীবিত ব্যক্তি
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেতা
ইংরেজ চলচ্চিত্র অভিনেতা
ইংরেজ সুরকার
চ্যাপলিন পরিবার
মার্কিন বংশোদ্ভূত ব্রিটিশ ব্যক্তি
ইংরেজ বংশোদ্ভূত ব্রিটিশ
আইরিশ বংশোদ্ভূত ব্রিটিশ ব্যক্তি
আইরিশ বংশোদ্ভূত ইংরেজ ব্যক্তি
মার্কিন বংশোদ্ভূত ইংরেজ ব্যক্তি
কলিন ম্যাকডোনাল্ড

কলিন ক্যাম্পবেল ম্যাকডোনাল্ড, এএম (; জন্ম: ১৭ নভেম্বর, ১৯২৮; মৃত্যু: ১১ জানুয়ারী, ২০২১) ভিক্টোরিয়ার গ্লেন আইরিশ এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫২ থেকে ১৯৬১ সময়কালে ৪৭টি টেস্টে অংশ নিয়েছেন।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া বুশর‌্যাঞ্জার্সের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। পাশাপাশি মাঝে-মধ্যে উইকেট-রক্ষকেরও দায়িত্ব পালন করেছেন কলিন ম্যাকডোনাল্ড।

প্রারম্ভিক জীবন 
স্কট কলেজ মেলবোর্ন থেকে পড়াশোনা করার পর মেলবোর্ন বিশ্ববিদ্যালয়ে ভর্তি হন।

টমস ও ম্যাকডোনাল্ড তাদের রাজ্য দল ভিক্টোরিয়ার পক্ষে ব্যাটিং উদ্বোধনে মাঠে নামতেন। ঐ মৌসুমে একই ক্লাব দল ও মেলবোর্ন বিশ্ববিদ্যালয়ের পক্ষেও ব্যাটিং উদ্বোধনে নেমেছিলেন। খেলা থেকে অবসর নেয়ার পর টমস চিকিৎসাকর্মে ধাত্রীবিদ্যাবিশারদের ভূমিকায় অবতীর্ণ হলে ম্যাকডোনাল্ড জিম বার্কের সাথে সফলতম উদ্বোধনী জুটি গড়তে সক্ষম হন। ১৯৫৮-৫৯ ও ১৯৬০-৬১ মৌসুমে ভিক্টোরিয়ার অধিনায়কেরও দায়িত্ব পালন করেন।

খেলোয়াড়ী জীবন 
২৫ জানুয়ারি, ১৯৫২ তারিখে ওয়েস্ট ইন্ডিজের বিপক্ষে তার টেস্ট অভিষেক ঘটে। সফরকারী ওয়েস্ট ইন্ডিজের বিপক্ষে সিরিজের পঞ্চম টেস্টে সতীর্থ ও উদ্বোধনী ব্যাটসম্যান জর্জ টমস-সহ রিচি বেনো’র একযোগে অভিষেক হয়েছিল। ঐ খেলায় অস্ট্রেলিয়া দল ২০২ রানের বিরাট ব্যবধানে জয় পেয়েছিল।

১৯৫৬ সালে ওল্ড ট্রাফোর্ড টেস্টে জিম লেকার ১৯ উইকেট পেয়েছিলেন যা জিম লেকারের টেস্ট নামে পরিচিতি পায়। উভয় ইনিংসে যথাক্রমে ৩২ ও ৮৯ রান সংগ্রহ করে সফরকারী অস্ট্রেলিয়া দলের সর্বোচ্চ রান সংগ্রহকারী ছিলেন তিনি। ১৯৫৮-৫৯ মৌসুমে ইংরেজ দলের বিপক্ষে অনুষ্ঠিত অ্যাশেজ সিরিজে নিজের খেলোয়াড়ী জীবনের স্বর্ণশিখরে আরোহণ করেন। টেস্ট ক্রিকেটের ইতিহাসে এক পঞ্জিকাবর্ষে সর্বাধিক রান তোলার কৃতিত্ব অর্জন করেন ১৯৫৯ সালে। অ্যাডিলেডে সিরিজের চতুর্থ টেস্টে ব্যক্তিগত সর্বোচ্চ ১৭০ রান তুলেন। তবে, দ্বিতীয় দিনের অধিকাংশ সময় রিটায়ার্ড হার্ট ছিলেন। মেলবোর্নের নিজ মাঠে অনুষ্ঠিত ৫ম টেস্টে দ্বিতীয় সেঞ্চুরি করেন।

১৯৬১ সালে ইংল্যান্ড সফরে যান। কিন্তু, কব্জির আঘাতের কারণে তাকে টেস্ট ক্রিকেট থেকে অবসরগ্রহণ করতে হয়।

ব্যক্তিগত জীবন 
সংক্ষিপ্তকালের জন্য বিদ্যালয়ে শিক্ষকতা করেন। বীমা প্রতিষ্ঠানের দালাল হিসেবে কাজ করার পর টেনিস অস্ট্রেলিয়ার নির্বাহী পরিচালক মনোনীত হন। ১৯৬০-এর দশক থেকে ১৯৭০-এর দশক পর্যন্ত এবিসি’র ক্রিকেট ধারাভাষ্যকার হিসেবে কাজ করেন।

তার জ্যেষ্ঠ ভ্রাতা ইয়ান ম্যাকডোনাল্ড ও কাকাতো ভাই কিথ রিগ ভিক্টোরিয়ার পক্ষে প্রথম-শ্রেণীর ক্রিকেটে অংশগ্রহণ করেছেন।

তথ্যসূত্র

আরও দেখুন 
 কলিন পিঞ্চ
 ইয়ান চ্যাপেল
 মেলবোর্ন ক্রিকেট ক্লাব
 অস্ট্রেলীয় টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা
 আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

আরও পড়ুন 
 Profile from Victorian Premier Cricket
 "For Club And Country" (2000), Ken Williams, Melbourne Cricket Club Library, p. 57-58. (PDF)

বহিঃসংযোগ 
 
 

১৯২৮-এ জন্ম
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
ইন্টারন্যাশনাল ক্যাভেলিয়ার্সের ক্রিকেটার
ভিক্টোরিয়ার ক্রিকেটার
ভিক্টোরিয়া (অস্ট্রেলিয়া) থেকে আগত ক্রিকেটার
মেলবোর্ন ক্রিকেট ক্লাবের ক্রিকেটার
মেলবোর্ন থেকে আগত ক্রিকেটার
মেলবোর্ন বিশ্ববিদ্যালয়ের প্রাক্তন শিক্ষার্থী
মেম্বার্স অব দি অর্ডার অব অস্ট্রেলিয়া
২০২১-এ মৃত্যু
বাংলাদেশ সচিবালয়

সচিবালয় বা বাংলাদেশ সচিবালয় বাংলাদেশ সরকারের প্রশাসনিক সদর দপ্তর যা বাংলাদেশের রাজধানী ঢাকার সেগুন বাগিচাতে অবস্থিত। বাংলাদেশ সরকারের সকল নির্বাহী বিভাগীয় কার্য সচিবালয়ে সম্পন্ন হয়।।  ১৯৪৭ সালে নির্মিত একগুচ্ছ ভবন নিয়ে সচিবালয় গঠিত হয়, যা ১৯৭১ সাল পর্যন্ত পূর্ব পাকিস্তানের প্রাদেশিক সরকারের সচিবালয় হিসেবে কার্যরত ছিল।

নতুন সচিবালয়ের প্রস্তাব 
সচিবালয়কে প্রধানমন্ত্রীর কার্যালয়ের আরও নিকটবর্তী করতে সরকার বহু বছর ধরে শের-ই-বাংলা নগরে একটি নতুন সচিবালয় তৈরির পরিকল্পনা করছে। নতুন ভবনটি বিশ্বখ্যাত স্থপতি লুই কানের তৈরি জাতীয় সংসদ ভবন ভবনের নকশার অনুরূপ করার বিবেচনা করা হচ্ছে।  বর্তমান ভবনের বিকল্প প্রস্তাব করার জন্য সাবেক প্রধানমন্ত্রী শেখ হাসিনা একটি কমিটি গঠন করেন। এটি ১৪ তলা ফাউন্ডেশনের উপর চারটি নয় তলা ভবনসহ ৩২ একর জমির উপর নির্মিত হবে। তবে আপাতত রমনা থেকে সচিবালয় সরানোর চিন্তা বাদ দেওয়া হয়েছে। সেগুনবাগিচা থেকে শেরেবাংলা নগরে সচিবালয় স্থানান্তরের প্রস্তাব বাতিল করা হয়েছে এবং সচিবালয়টি সেগুনবাগিচাতেই থাকবে।

কাঠামো ও বিভাগ

গাইডলাইন
বাংলাদেশের রাজধানী ঢাকার প্রাণকেন্দ্র শহীদ নূর হোসেন চত্বরের পাশেই সচিবালয় বা বাংলাদেশ সচিবালয় অবস্থিত।যেটি বাংলাদেশের জাতীয় মসজিদ বায়তুল মোকাররম মসজিদ হতে পশ্চিম দিকে অবস্থিত। 

যাতায়াতের সহজ করার লক্ষ্যে সচিবালয় দক্ষিণ পাশে মেট্রোরেল সংযুক্ত করা হয়েছে।সচিবালয় মেট্রোরেল

আরও দেখুন 
 প্রধানমন্ত্রীর কার্যালয় (বাংলাদেশ)
 জাতিসংঘ সচিবালয়
 বাংলাদেশ সরকার
 প্রধান উপদেষ্টার কার্যালয়

তথ্যসূত্র

বাংলাদেশের রাজনীতি
বাংলাদেশের সরকারি ভবন
ঢাকার ভবন ও স্থাপনা
বাংলাদেশ সরকার
চ্যাপলিন পরিবার

চ্যাপলিন পরিবার হল একটি বহুজাতিক অভিনয়শিল্পী পরিবার। তারা সিডনি চ্যাপলিন, চার্লি চ্যাপলিন ও জর্জ হুইলারের মাতা হান্নাহ হ্যারিয়েট পেডলিংহাম হিলের উত্তরসূরি।

পরিবারের সদস্যবৃন্দ
 চার্লস চ্যাপলিন সিনিয়র (১৮৬৩-১৯০১)
 হান্নাহ হ্যারিয়েট পেডলিংহাম হিল (১৮৬৫-১৯২৮) - ১ বিয়ে ও ২ সঙ্গী, ৩ পুত্র।

(ক) সিডনি জন চ্যাপলিন (১৮৮৫-১৯৬৫) - হান্নাহ ও সিডনি হকের পুত্র; ২ বিয়ে, কোন সন্তান নেই।
(খ) চার্লি চ্যাপলিন (১৮৮৯-১৯৭৭) - হান্নাহ ও চার্লস চ্যাপলিন সিনিয়নের পুত্র; ৪ বিয়ে, ৬ পুত্র, ৫ কন্যা।
(১) মিলড্রেড হ্যারিস (১৯০১-১৯৪৪) - ১ পুত্র।
নরম্যান স্পেন্সার চ্যাপলিন (১৯১৯-১৯১৯) - মাত্র তিনদিন বেঁচে ছিল।
(২) লিটা গ্রে (১৯০৮-১৯৯৫) - ২ পুত্র।
 চার্লস চ্যাপলিন জুনিয়র (১৯২৫-১৯৬৮) - ১ বিয়ে, ১ সন্তান।
 সুজান ম্যারি - চার্লস ও তার স্ত্রী সুজান ম্যাগনেসের কন্যা।
 সিডনি আর্ল চ্যাপলিন (১৯২৬-২০০৯)
 স্টিভেন চ্যাপলিন - সিডনি ও তার স্ত্রী নোয়েল অ্যাডামের পুত্র।
 তামারা চ্যাপলিন
(৩) পলেট গডার্ড (১৯১০-১৯৯০) - কোন সন্তান নেই।
(৪) উনা ওনিল (১৯২৫-১৯৯১) - ৩ পুত্র, ৫ কন্যা।
 জেরাল্ডিন লেই চ্যাপলিন (জ. ১৯৪৪)
 শেন সরা (জ. ১৯৭৪) - জেরাল্ডিন ও কার্লোস সরার পুত্র।
 উনা ক্যাস্টিলা চ্যাপলিন (জ. ১৯৮৬) - জেরাল্ডিন ও প্যাট্রিসিও ক্যাস্টিলার কন্যা।
 মাইকেল জন চ্যাপলিন (জ. ১৯৪৬)
(i) পাত্রিস জোন্স
 ক্রিস্টিয়ান চ্যাপলিন (জ. ১৯৬৪)
 টিম চ্যাপলিন (জ. ১৯৬৬) 
(ii) পাত্রিসিয়া বিতোদিয়ে
 কারমেন চ্যাপলিন (জ. ১৯৭২)
 ক্যাথলিন চ্যাপলিন (জ. ১৯৭৫)
 ডলারেস চ্যাপলিন (জ. ১৯৭৯)
 ট্রেসি চ্যাপলিন
 জোসেফিন হান্নাহ চ্যাপলিন (জ. ১৯৪৯) - ১ বিয়ে ও ২ সঙ্গী, ৩ সন্তান।
 চার্লি সিস্টোভারিস (জ. ১৯৭১) - জোসেফিন ও নিকোলাস সিস্টোভারিসে পুত্র।
১ কন্যা (জ. ২০১১)
 জুলিয়েন রনে (জ. ১৯৮০) - জোসেফিন ও ফরাসি অভিনেতা মরিস রনে'র পুত্র।
 আর্থার গার্দিন - জোসেফিন ও প্রত্নতত্ত্ববিদ জঁ-ক্লোদ গার্দিনের পুত্র।

 ভিক্টোরিয়া চ্যাপলিন (জ. ১৯৫১) - জঁ-বাপতিস্তে থিয়েরিকে বিয়ে করেন, ১ কন্যা, ১ পুত্র।
 অরেলিয়া থিয়েরি (জ. ১৯৭১)
 জেমস থিয়েরি (জ. ১৯৭৪)
 ইউজিন অ্যান্থনি চ্যাপলিন (জ. ১৯৫৩)
(i) বের্নাদেত্তে ম্যাকক্রিডি
 কিয়েরা চ্যাপলিন (জ. ১৯৮২)
 লরা চ্যাপলিন (জ. ১৯৮৭)
 কেভিন চ্যাপলিন
 স্পেন্সার চ্যাপলিন
 শ্যানন চ্যাপলিন
(ii) ডের্জের্মা এনখবাট
 উনা চ্যাপলিন (২০০৭)
 স্কাই চ্যাপলিন (২০০৭)
 জেন সেসিল চ্যাপলিন (জ. ১৯৫৭) - চলচ্চিত্র প্রযোজক ইলিয়া স্যালকিন্ডকে বিয়ে করেন।
 অরসন চ্যাপলিন-স্যালকিন্ড (জ. ১৯৮৬)
 অসসেওলা স্যালকিন্ড (জ. ১৯৯৪)
 অ্যানেট এমিলি চ্যাপলিন (জ. ১৯৫৯)
 ক্রিস্টোফার জেমস চ্যাপলিন (জ. ১৯৬২)
(গ) জর্জ হুইলার ড্রাইডেন জুনিয়র (১৮৯২-১৯৫৭) - হান্নাহ ও লিও ড্রাইডেনের পুত্র। ১ বিয়ে, ১ পুত্র।
(১) অ্যালিস চ্যাপেল - ১ পুত্র
 স্পেন্সার ড্রাইডেন (১৯৩৮–২০০৫) - ৩ বিয়ে, ৩ পুত্র।
 জেফ্রি ড্রাইডেন (জ. ১৯৬৬) - স্পেসার ও তার স্ত্রী জেনি ডেভিসের পুত্র।
 জেসি ড্রাইডেন (মঞ্চনাম: "ড্রাঙ্কফাক্স") - স্পেসার ও তার স্ত্রী স্যালি মানের পুত্র।
 জ্যাকসন ড্রাইডেন - স্পেসার ও ক্যাথি মিলারের পুত্র।

তথ্যসূত্র

চার্লি চ্যাপলিন
ইংরেজ পরিবার
সুইজারল্যান্ডীয় পরিবার
কাদিস জেলা

কাদিস জেলা আফগানিস্তান এর বাদঘিজ প্রদেশ এর দক্ষিণ অংশে অবস্থিত একটি অন্যতম জেলা।পূর্বে জাওয়ান্দ জেলা, পশ্চিমে কালা আই নাউ, উত্তরে মুকুর এবং মুরঘাব জেলা। জেলাটির দক্ষিণে হেরাত প্রদেশ। কাদিস হচ্ছে এটির রাজধানী শহর।

চাহার আঈমাকের ফিরোজকো গোষ্ঠী কোন এক সময়ে এলাকাটি দখল করে নিয়েছিল।

তথ্যসূত্র 

বাদঘিজ প্রদেশের জেলা
বেইলি নোবেল

বেইলি এনন নোবেল (জন্ম অক্টোবর ১৩, ১৯৯০) একজন মার্কিন অভিনেত্রী, তবে সম্ভবতঃ তিনি মার্কিন টেলিভিশন চ্যানেল এইচবিওতে প্রচারিত ভ্যাম্পায়ার চিত্রনট্যমূলক ধারাবাহিক দ্য ব্লাড (২০১৩–২০১৪) এ একটি চিরিত্র সেরিফ এন্ডি বেলেফলেওরের অর্ধ-পরী কন্যা  "এডিলিন বেলেফলেওর" হিসেবে অভিনয় করার জন্য  এবং ২০০৮ সালে মুক্তিপ্রাপ্ত ফ্রেঞ্চ-কানাডিয়ান চলচ্চিত্র মার্টারস এর ২০১৫ সালের ২০১৫ সালে পুননির্মিত মার্কিন অধীরতামূলক চলচ্চিত্র  মার্টারস এ "এনা এসাওয়ী" চরতিত্রে অভিনয় করার জন্য সবচেয়ে প্রকৃষ্ঠভাবে পরিচিতি লাভ করেন।

চলচ্চিত্র সমূহ

চলচ্চিত্র

ছোট পর্দায়

ওয়েব

গানের ভিডিও

তথ্যসূত্র

বহিঃসংযোগ
 

১৯৯০-এ জন্ম
জীবিত ব্যক্তি
মার্কিন টেলিভিশন অভিনেত্রী
মার্কিন চলচ্চিত্র অভিনেত্রী
২১শ শতাব্দীর মার্কিন অভিনেত্রী
পেনসিলভেনিয়ার অভিনেত্রী
বেথহেলেম, পেন্সিল্‌ভেনিয়ার ব্যক্তিত্ব
সন্ন্যাসী

সন্ন্যাসী () হলো এমন এক ব্যক্তি বিশেষ যিনি কিছু ধর্মীয় আচার-আচরণ পালন করে থাকেন।

অর্থ 
সন্ন্যাসী অর্থ যিনি সন্ন্যাস ব্রত, তথা, সংসার ত্যাগ করেছেন, গৃহত্যাগী বা বিরাগী। মূলতঃ সংসারত্যাগ করে যারা ঈশ্বরের চিন্তায় মগ্ন থাকে বা ভিক্ষুধর্ম অবলম্বন করে তাদের সন্ন্যাসী বলে। এর স্ত্রীলিঙ্গ হলোঃ সন্ন্যাসিনী।

আরও দেখুন

তথ্যসূত্র

বহিঃসংযোগ 

ভিক্ষু
সন্ন্যাসব্রত
ধর্মীয় পেশা
সন্ন্যাসী
বোলান গান

বোলান গান বা বোলান হল প্রধানত পশ্চিমবঙ্গের লোকগান তথা বাংলার এক প্রাচীন লোকগান। বোলান গান বাংলার লোকস্কৃতির একট অনন্য অবদান। এক সময় বীরভূম, নদিয়া, বর্ধমান, মুর্শিদাবাদের বিস্তীর্ণ এলাকায় বোলান গান প্রচলিত ছিল। বিশিষ্ট লোক সংস্কৃতি গবেষক ওয়াকিল আহমেদ তার ‘বাংলার লোকস্কৃতি’ বইতে লিখেছেন, বোলান গান বাঁধা হয় পালার আকারে। এতে লঘু, গুরু উভয় বিষয়েরই স্থান আছে। গুরু বিষয় খণ্ডগীতি, আর লঘু বিষয় রঙপাঁচালি নামে পরিচিত। এখানে একটি দল যখন গায়, অন্য দল ধুয়া দেয়। এ ভাবেই এগিয়ে চলে বোলান। বোলান  গানের  জনক : স্বর্গীয়  শ্রী প্রাণ বল্লভ দে পণ্ডিত সাটুই নিবাসী।

তবে সময়ের সঙ্গে সঙ্গে বাংলার বেশির ভাগ লোকোগান, যেমন- ভাদু, আলকাপ প্রভৃতি লোকশিল্পের মতোই বোলানের ঐতিহ্যও ফিকে হয়ে এসেছে।

নামের উৎপত্তি
বঙ্গীয় শব্দকোষ থেকে জান যায় ‘বোলান’ শব্দের অর্থ সম্ভাষণ বা প্রবচন। মতান্তরে ‘বুলা’ বা ভ্রমণ থেকেও বোলান গানের উৎপত্তি হতে পারে বলে মনে করেন একদল লোক গবেষক।

ইতিহাস
বাংলায় তুর্কি আক্রমণের পর থেকে শিবের গাজন উপলক্ষে বোলান গান গাওয়া শুরু হয়। বোলান গানের মূলত ৪টি প্রকার— দাঁড় বোলান, পালা বোলান, সখী বোলান ও শ্মশান বোলান।

প্রকৃতি
বোলান গান একটি দল হিসাবে গাওয়া হয়। এই গান ঢোল এর বাজনার তালে গাওয়া হয়। ঢোল বাদকরা ঢোল বাজায় আর দলপতি গান করে। অনেক সময় এই গানের সঙ্গে নৃত্য শিল্পী থাকে যারা গানের তালে তালে নৃত্য করে। দলপতির সঙ্গে সহযোগিরাও গান করে। সহযোগিদের গান গাওয়াকে বলা হয় ধৌয়া তোলা। বোলানগান সামাজিন ও পৌরাণিক বা দেবদেবীদের নিয়ে পালা আকারে উপস্থাপন করা হয়। পালা বাদার জন্য একজন থাকেন প্রতিটি দলে। দুর্গা ও শিবের বোলান পালা বেশ জনপ্রীয়। গাজনের অনুষ্ঠানে বোলান গান হিসাবে বোলান গান গাওয়া হয়।

আসরের শুরুতে  গুরু বন্দনা করে বোলান গাইতে পছন্দ করেন নদিয়ার বোলান শিল্পীরা। এরই একটি নিচে দেখুন-

তথ্যসূত্র

বহিঃসংযোগ

লোকগান
বাংলার সংস্কৃতি
ওয়েস্টফেলিয়া শান্তিচুক্তি

ওয়েস্টফেলিয়া শান্তিচুক্তি হল ইউরোপে ধর্ম এবং রাজনীতি নিয়ে ১৬১৮ সাল থেকে শুরু হওয়া যুদ্ধের সমাপ্তির জন্য স্বাক্ষরিত শান্তিচুক্তি। এটি ১৬৪৮ সালের ২৪ অক্টোবর জার্মানির ওয়েস্টফেলিয়া নামক স্থানে স্বাক্ষরিত হয়। ইউরোপে শান্তি প্রতিষ্ঠায় ১৬৪৮ সালে স্বাক্ষরিত এই চুক্তির ফলে ৩০ বছরের যুদ্ধ সমাপ্ত হয়। ওয়েস্টফালিয়ার চুক্তি সম্পাদিত হয়েছিল ইউরোপের বিভিন্ন দেশ অর্থাৎ স্পেন, ফ্রান্স, পর্তুগাল, নেদারল্যান্ডস, ওয়েস্টফালিয়ার, পবিত্র রোম সাম্রাজ্য, সুইডেন, রাশিয়া, ইংল্যান্ড, পোল্যান্ড সহ অন্যান্য দেশের মধ্যে। এসব দেশ প্রায় ৩০ বছর (১৬১৮-১৬৪৮) যাবত যুদ্ধে লিপ্ত ছিল। এ যুদ্ধে প্রায় ৮০ লক্ষ সামরিক ও বেসামরিক লোক হতাহত হয়। মূলত যুদ্ধের পরিসমাপ্তি ঘটিয়ে শান্তি স্থাপনই এই চুক্তির উদ্দেশ্য ছিল।

শান্তি প্রতিষ্ঠায় মোট ৩টি চুক্তি স্বাক্ষরিত হয়। যথাঃ-
১. পিস অব মুনস্টার (নেদারল্যান্ডস বনাম স্পেন)
২. মুনস্টার চুক্তি (পবিত্র রোম সাম্রাজ্য বনাম ফ্রান্স)
৩. অসনাব্রুক চুক্তি (পবিত্র রোম সাম্রাজ্য বনাম সুইডেন)

ফলাফল 
 রাষ্ট্রসমূহ পরস্পরের সার্বভৌমত্বকে স্বীকৃতি প্রদান করে।
 অপর রাষ্ট্রের অভ্যন্তরীণ বিষয়ে হস্তক্ষেপ না করা। একটি রাষ্ট্র অন্য আরেকটি রাষ্ট্রের রাজনীতি, অর্থনীতি বিষয়ে হস্তক্ষেপ করলে সেটা আন্তর্জাতিক আইনের লঙ্ঘন হিসেবে বিবেচিত হবে।
 রাষ্ট্রের আইনগত সম অধিকার প্রতিষ্ঠা।
 চিরস্থায়ী, প্রকৃত ও আন্তরিক বন্ধুত্ব ও বৈশ্বিক শান্তির অঙ্গীকার।

তথ্যসূত্র 

১৬৪৮-এর চুক্তি
সুইডেনের শান্তিচুক্তি
স্পেনের শান্তিচুক্তি
সুইডিশ সাম্রাজ্যের শান্তিচুক্তি
স্পেনীয় সাম্রাজ্যের শান্তিচুক্তি
হিরাম কক্স

হিরাম কক্স (১৭৬০-১৭৯৯) একজন ব্রিটিশ কূটনীতিক, যিনি ১৮ শতকে বঙ্গ ও বার্মায় কর্মরত ছিলেন। বাংলাদেশের কক্সবাজার শহরটির নাম তার নামে নামকরণ করা হয়।

ব্রিটিশ ইস্ট ইন্ডিয়া কোম্পানি অধ্যাদেশ, ১৭৭৩ জারি হওয়ার পর ওয়ারেন্ট হোস্টিং বাঙলার গভর্নর হিসেবে নিয়োগ প্রাপ্ত হন। তখন হিরাম কক্স পালংকির মহাপরিচালক নিযুক্ত হন। ক্যাপ্টেন কক্স আরাকান শরণার্থী এবং স্থানীয় রাখাইনদের মধ্যে বিদ্যমান হাজার বছরেরও পুরানো সংঘাত নিরসনের চেষ্টা করেন। এবং শরণার্থীদের পুণর্বাসনে গুরুত্বপূর্ণ অগ্রগতি সাধন করেন কিন্তু কাজ পুরোপুরি শেষ করার আগেই মারা (১৭৯৯) যান। তার পূর্নবাসন অবদানকে স্মরণীয় করে রাখতে একটি বাজার প্রতিষ্ঠা করা হয় এবং এর নাম দেয়া হয় কক্স সাহেবের বাজার। যা পরে  কক্সবাজার হিসেবে পরিচিতি লাভ করে।

হিরাম কক্স এশিয়াটিক সোসাইটির সদস্য ছিলেন, তিনি এর সাময়িকী এশিয়াটিক রিসার্চে এশিয়ার সংস্কৃতির উপর পাণ্ডিত্যপূর্ণ নিবন্ধ লিখেছেন। তিনি দাবার চারজন খেলোয়াড়ের খেলার উৎপত্তি সম্পর্কিত তার তত্ত্বের জন্য সর্বাধিক পরিচিত, যা কক্স-ফোর্বস তত্ত্ব হিসাবে পরিচিত।

তথ্যসূত্র

১৭৬০-এ জন্ম
১৭৯৯-এ মৃত্যু
ব্রিটিশ দাবাড়ু
দাবার ইতিহাসবিদ
ব্রিটিশ ইস্ট ইন্ডিয়া কোম্পানির সেনা কর্মকর্তা
আচমত আলী খান

মৌলভী আচমত আলী খান হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৬ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।

প্রাথমিক জীবন 
মৌলভী আসমত আলী খান ১৯০৭ সালে ব্রিটিশ ভারতে (বর্তমান বাংলাদেশ) জন্মগ্রহণ করেন । তিনি খুব অল্প বয়সেই আইন থেকে স্নাতক হন এবং সামাজিক কাজ শুরু করেন। তাঁর জ্যেষ্ঠপুত্র শাজাহান খান বাংলাদেশ সরকারের নৌপরিবহন মন্ত্রী ছিলেন।

কর্মজীবন 
১৯৫৪ সালে পূর্ববাংলা নির্বাচনের সময় খান এমএলএ নির্বাচিত হয়েছিলেন। পরবর্তীতে ১৯৫৪ সালে তিনি এমপি নির্বাচিত হন। ১৯৭৩ সালে খান ফরিদপুর-১৪ থেকে প্রথম জাতীয় সংসদ নির্বাচনে সংসদ সদস্য নির্বাচিত হন। তিনি মাদারীপুর আওয়ামী লীগের প্রতিষ্ঠাতা সদস্য ও সভাপতিও ছিলেন।

মৃত্যু 
আচমত আলী খান ২১ অক্টোবর ১৯৯৩ সালে মৃত্যুবরণ করেন।

পুরস্কার ও সম্মাননা 
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

আরও দেখুন 
 স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা

তথ্যসূত্র 

১৯০৭-এ জন্ম
১৯৯৩-এ মৃত্যু
স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বাংলাদেশের স্বাধীনতা যুদ্ধে জড়িত ব্যক্তি
মাদারীপুর জেলার রাজনীতিবিদ
প্রথম জাতীয় সংসদ সদস্য
মাদারীপুর জেলার ব্যক্তি
বাংলাদেশ আওয়ামী লীগের রাজনীতিবিদ
বাংলাদেশ কৃষক শ্রমিক আওয়ামী লীগের রাজনীতিবিদ
ইউনাইটেড আর্টিস্ট্‌স

ইউনাইটেড আর্টিস্ট্‌স (ইংরেজি: United Artists) হল একটি মার্কিন চলচ্চিত্র ও টেলিভিশন বিনোদন স্টুডিও। ১৯১৯ সালে মারি পিকফোর্ড, চার্লি চ্যাপলিন, ডগলাস ফেয়ারব্যাঙ্কস ও ডি. ডব্লিউ. গ্রিফিথ এটি প্রতিষ্ঠা করেন। এই স্টুডিও প্রতিষ্ঠার ফলে তারা অন্য বাণিজ্যিক স্টুডিওর উপর নির্ভরশীল না হয়ে তাদের চলচ্চিত্রের উপর পূর্ণ নিয়ন্ত্রণ লাভ করে। ইউনাইটেড আর্টিস্ট্‌স পরবর্তী শতাব্দীতে বেশ কয়েকবার পুনঃনির্মাণ, কেনা ও বেচা হয়। বর্তমান কোম্পানিটি শুধু মূল কোম্পানির নামের উত্তরসূরি। ১৯৮১ সালে মেট্রো-গোল্ডউইন-মেয়ার (এমজিএম) স্টুডিওটিকে তাদের করে নেয়।

২০১৪ সালে ২২ সেপ্টেম্বর এমজিএম মার্ক বার্নেট ও রোমা ডাউনির বিনোদন কোম্পানি ওয়ান থ্রি মিডিয়া ও লাইটওয়ার্কার্স মিডিয়ার নিয়ন্ত্রণ লাভ করে, এবং পরে ইউনাইটেড আর্টিস্ট্‌স মিডিয়া গ্রুপ (ইউএএমজি) নামে ইউনাইটেড আর্টিস্ট্‌সের টিভি প্রযোজনা ইউনিটের যুক্ত হয়। পরের বছর ১৪ ডিসেম্বর এমজিএম ইউএএমজির পূর্ণ অধিকার লাভ করে এবং একে এমজিএম টেলিভিশন-এর সাথে যুক্ত করে।

তথ্যসূত্র

বহিঃসংযোগ 
 
 United Artists Corporation Records 1919–1965

 
মার্কিন চলচ্চিত্র স্টুডিও
মার্কিন যুক্তরাষ্ট্রের চলচ্চিত্র প্রযোজনা প্রতিষ্ঠান
মার্কিন যুক্তরাষ্ট্রের চলচ্চিত্র পরিবেশনা প্রতিষ্ঠান
মেট্রো-গোল্ডউইন-মেয়ারের সহযোগী প্রতিষ্ঠান
চার্লি চ্যাপলিন
ক্যালিফোর্নিয়া ভিত্তিক বিনোদন কোম্পানি
দক্ষিণ ক্যালিফোর্নিয়ার চলচ্চিত্র
মার্কিন যুক্তরাষ্ট্রের চলচ্চিত্র পরিবেশক
মার্কিন যুক্তরাষ্ট্রের চলচ্চিত্র প্রযোজনা কোম্পানি
২০২০-এ বিলুপ্ত গণমাধ্যম কোম্পানি